Downloaded from YTS.MX
NETFLIX ESITTÄÄ
Official YIFY movies site: YTS.MX
Valitse kuusi korttia, Nina.
Hallitsijatar.
Olet erittäin taitava kommunikoimaan. Sinussa on karismaa.
Vedät luontaisesti muiden huomion puoleesi.
Niin kaikki sanovat.
Keitä muita läheisiä elämässäsi on perheesi lisäksi?
Ystäväni. He ovat kuin toinen perhe.
Mayra on eläinlääkäri ja kaikkein paras ystäväni.
Hän on esoteerinen ja häilyväinen haaveilijatyyppi.
Sitten on… -Hyvin vahvoja siteitä.
Michelle. Hänellä on suuri sydän, ja hän ystävystyy helposti.
Meille tulee joskus riitaa,
mutta voin silti luottaa häneen.
Vivi puolestaan on nörtti. Hän elää omassa maailmassaan.
Eikä aina lähde sieltä helpolla.
Näytät elävän hohdokasta elämää, Nina.
No, elän somevaikuttajan elämää. Minulla on 327 000 seuraajaa.
Tavoitteeni on saada täyteen miljoona.
Niin, mutta Kuun mukaan -
kaikki ei ole kultaa, mikä kiiltää.
Pidätkö poikaystävästäsi?
Marcãosta, vai? Tietysti. Odotahan, niin näytän.
Hän on upea.
Katso noita lukemia, Selene! -Kuumuuslukema on tapissa.
Tarkoitin seuraajien määrää. Jo 438 000.
Lähdet pian matkalle. -Olet todella taitava.
Lähden Aspeniin. Marcão sai diilin ja vie minut sinne.
En tiedä matkasi kohdetta,
mutta se tulee olemaan käännekohta elämässäsi.
Usko kohtaloosi.
Luota elämän muutosvoimaan.
Sinulla on kaikki edellytykset loistaa.
Tarvitset vain rohkeutta -
olla aidosti oma itsesi.
Mutta ole varovainen.
Tavoitellessasi kaikkea haluamaasi saatat menettää sen, mitä eniten rakastat.
SINUN PITÄÄ NÄHDÄ TÄMÄ
Voit lopettaa. Pidä näitä hetki. Kiitos.
Mikä tämä on?
Marcão! Paskiainen!
Jumalauta! Petit minua!
Jestas, miten noloa.
Minua, joka rakastan sinua kaikkein eniten.
Rauhoitu. Jutellaan tuolla. -Älä koske minuun.
Laitoin viestiä. Yritin puhua kanssasi.
Helvetti soikoon. Kuinka saatoit tehdä minulle niin?
Video on levinnyt joka paikkaan. -Anna minun selittää, Nina.
Anna tulla. Selitä ihmeessä.
Selitystä ei ole, Marco Antônio. Kaiken huipuksi -
sillä naisella on 1 437 seuraajaa.
Siis 1 400! -Ja 37.
Et ymmärtäisi kuitenkaan. Elämme erilaisia vaiheita.
Entä matkamme? -Emme lähde.
Tai siis minä lähden, mutta vien…
Antaa olla.
Ei voi olla totta.
Usko pois, seksikaupat ovat ihan huippuja.
Tarjolla on aina jotain uutta.
On erimakuisia pikkuhousuja. Mansikkaa, annattoa, chiliä.
Hyödynnä tilaisuus ja käy siellä nyt kun tapasit minut. Tykkäät takuulla.
Nähdään.
Anteeksi, hoitelin vain vähän työasioita.
Tiedetään. Nyt on tärkeintä tukea Ninaa.
Viedään hänelle rauhaa ja tasapainoa. -Hän on aivan tolaltaan.
Näittekö ne postaukset? -En ehtinyt.
Nina nyt liioittelee muutenkin aina. -Paraskin puhumaan.
Katsokaa nyt. Masentava näky.
Sitten tämä. Ja mikä pahinta,
Nina on nyt meemi.
Meemikö? -Jep.
Siis meemi? -Jep.
En tajua. Miten hän jaksaa postailla ja editoida, jos on niin alamaissa?
Nina on ihana, mutta tämä somevouhotus alkaa jo lähteä lapasesta.
Anteeksi, asiasta on vielä vaikea puhua.
Tästä keikasta on kyllä iso apu.
Paljonko?
Voinko kysyä jotain?
Jos luovun palkkiostani, voinko ottaa mukaan kolme muuta ihmistä?
Minä odotan.
Odottakaas, kun kuulette, missä vietämme karnevaalia tänä vuonna.
Selvä.
Ymmärrän. Kiitos. Palataan asiaan.
Kerro nyt! -Älä pidä jännityksessä.
Tytöt!
Joudumme viettämään karnevaalin -
Salvadorissa!
Hintaan sisältyy kaikki VIP-passeja myöten!
Apua! Vihdoinkin tästä Insta-pyrkyristä on meille jotain hyötyä.
Puhuin äsken Freddy Nunesin mediavastaavan kanssa.
Jestas! Freddy Nunesin. -Aivan.
Hän kutsui minut Salvadoriin, ja te tulette mukaan.
Tästä tulee ihan paras karnevaali!
Olen tosi innoissani, mutta kuka Freddy Nunes on?
Pitäisikö muka tietää? -Voi hyvänen aika.
Katso tästä. -Kaikkihan hänet tietävät.
Tuttu biisi. Laulajaa en tiennyt. Ei ole minun tyyppiäni.
Älä viitsi, mieshän on upea ilmestys.
Jos näen hänet Salvadorissa, päästän pedon saman tien irti.
Olisi ihanaa lähteä mukaan, mutta en oikein tiedä.
Siellä on karnevaalin aikaan kauhea tungos. En taida pystyä.
Salvador on todella hengellinen paikka.
Onhan siellä väkeä, mutta en ikinä vaarantaisi sinua.
Mayrinha, en päästä kädestäsi irti, vaikka mikä olisi.
Älä pelkää.
Luota minuun.
En tiedä, pystynkö.
Kuvittele meidät yhdessä karnevaalilavalla.
Oi, ihanaa kun saavuit sä
Salvador sua odottaa
Brasilian sydän
Brasilian!
Tule, saat pian sä nähdä sen
En aio laulaa.
Kaupungin suuren ja iloisen
Liity lavaseurueeseen
Onko tämä La La Land?
Nähdä saat, että Bahiassa Ei koskaan nukuta
On Jumala sydämess' kansan Ja Paholainen lanteilla
Päivää, arvon neidit.
Olen Salvador, vierailunne järjestäjä.
Sinulla on sama nimi kuin kaupungilla. -Kyllä vain, kotikaupunkini.
Olen syntyperäinen salvadorilainen ja ylpeä siitä.
Herramme ja pyhiemme armosta.
Axé. -Armoa on kaikkialla.
Sanokaa vain, jos tarvitsette jotain.
Karnevaalin kanssa pitää vähän haipakkaa, mutta ei oteta pulttia.
Ihan lunkisti vaan,
sillä meikä on aina täpöllä messissä. Ymmärrättekö?
Sanoja en niinkään, mutta kehonkielessä ei ole valittamista.
Ja bahialaisia väitetään muka hitaiksi. -Kuka niin väittää?
Bahiassa kurvataan joka risteykseen täyttä vauhtia.
Täällä ollaan veljiä ja luotetaan Oxalán suojelukseen.
Te tässä hitaita olette, sillä karnevaali alkoi jo eilen.
Ei voi olla totta!
Joko mennään? -Mennään.
Otanko laukkusi?
Kiitos.
Uskomatonta! Luana on täällä.
Hän on yksi kutsutuista vaikuttajista.
Luana on aivan mieletön.
Hän on täydellinen. Hengellinen, älyllinen ja poliittinen.
Feministi, vegaani ja kuntoiluguru. Ja hänellä on 10 miljoonaa seuraajaa.
Autonne on tuolla.
Sillä lailla! -Upea.
Nyt mennään tyylillä. -Todellakin.
Miksei se odottanut meitä? -Olkaa hyvät.
Tästä tulee hauskaa. Tila-auto vie meidät hotellille.
Tykkäätte ihan varmasti. Mennään nyt.
Hei, Rosa.
Vitória hävisi taas. Ja joudun kohtaamaan vastustajat.
Mitenkäs Ninan varaus? -Huone on valmiina.
Loistavaa.
Tässä on Samir. Hän huolehtii vieraistamme.
Hei, Samir. Mitä kuuluu? Olen Vivi, Vivian.
Hän toimii oppaananne Salvadorissa.
Häneen voi luottaa.
Joko aiot hylätä meidät, Salvador? -En toki. Pyörin koko ajan lähistöllä.
Rosa, mihin huoneeseen Luana Di Sertanzo majoittuu?
Luanako? -Hän ei majoitu tänne.
Vaikuttajat majoittuvat viereiseen hotelliin.
Eikö Nina muka ole vaikuttaja? -Ehkä tässä on jokin sekaannus.
Kuunnelkaa! Hotelliin majoittuvat ne, joilla on yli miljoona seuraajaa.
Asia selvä. Unohdetaan.
Tässä rannekkeenne.
Ne kertovat, että kaikki hotellikulunne menevät Freddy Nunesin piikkiin.
Entä nuo punaiset? -Nämä ovat viereisen hotellin.
Ottakaa yhteyttä, jos tarvitsette jotain. Ihan mitä vain.
Mentiin, Sam. Näkemiin, neidit.
Hei sitten. Kiitos. -Nähdään jossain.
Varaan ison sängyn!
Että näin.
Huoneen paras puoli on ikkunanäkymä.
Mutta saimme sentään lahjan Freddyltä.
Katsotaan, mikä se on.
Onpa upea. -Upea hyvinkin.
Ja tämän amuletin avulla saan taatusti täyteen miljoona seuraajaa.
Kuulkaa! Teidän pitää nähdä yksi juttu.
Jösses! -Jopa minä olen täpinöissäni.
Vaihdetaan vaatteet ja mennään tuonne. -Allas ei ole meidän.
Se kuuluu Luanan hotelliin. Ja näettekö kullanhohteen?
Siellä ei ole Oscar-patsas vaan Luana itse.
Hän postasi jo.
Ammattimaista. Siksi hänellä on 10 miljoonaa seuraajaa.
Mennään sitten omalle altaalle.
Saatat saada hyviä kuvia.
Lyödäänkö vetoa?
Onneksi ei lyöty vetoa rahasta.
Tulta!
Hiukseni! Häipykää, riiviöt!
Mahtava idea, Mayra.
Michelle, otitko punaisen huulipunasi mukaan?
Ihanat, punaiset rannekkeet. -Meillä on punaiset!
Altaalle!
Hyvät ystävät, tervetuloa paratiisiin!
Hei! Mitä kuuluu?
¡Hola! ¿Qué tal, chico? Gracias.
Kiitos.
Haluan puhdistautua. -Olet sinäkin tylsimys.
Kippis!
Minun pitäisi olla tuolla.
Freddy on tulikuuma. -Komistus.
Ei minusta.
Ei mitään kiirettä. Nautitaan pitkän kaavan kautta.
Otetaan yhteiskuva.
Toinen.
Luana on tuolla.
Ninalla on pakkomielle Luanasta.
Luana! Anteeksi.
Hei! Olet tosi kaunis. -Kiitos.
Silmäsi ovat oikeasti vihreät! Anteeksi, minua jännittää.
Rauhassa vaan. -Aivan.
Et vielä tunne minua. Olen Nina. -Hauska tavata.
Tärisen ihan.
Ihailen työtäsi valtavasti. Olen itsekin vaikuttaja, ja…
Odotas. Taidan tietää, kuka olet. Näin yhden meemin…
Olet se petetty saliraivoaja! -Tosiaan.
Kuulkaa. Kaikki julkisuus on hyvästä. Vai mitä, Mirna?
Totta. Ja nimeni on Nina.
Jatketaan. Suo anteeksi. -Hassua, eikö totta?
Nyt olemme kumpikin täällä, samassa vaikuttajien porukassa.
Niin, pääsin samaan jengiin meemin kanssa.
Oli mukava tavata, Virna. -Samoin, kiitos.
Voidaanko tehdä Insta-tarina? -Toki.
Onko sinulla puhelin? -Niin, tosiaan.
Olen ihan hölmö. -Sattuuhan näitä.
Käteni tärisevät.
Anna minä kuvaan. Näin valo on parempi.
Hei, kaikki. Minulla on seuranani… -Nina!
Nautimme yhdessä Salvadorin karnevaalista Freddy Nunesin seurassa.
Suukkoja!
Aivan upeaa. -Kiitos.
Kiitos sinulle.
Kaikkea hyvää. Toivon sinulle iloa ja valoa.
Loistat kirkkaana kuin tähti. -Kiitos. Hyvää jatkoa, Tina.
Olen Nina! -Selvä.
Tägään sinut, niin voit jakaa sen! -Hienoa, kiitos.
Olet upea! Ihana kimalleasu. Et mokaa koskaan!
Mitä oikein sanoin?
No, miten meni? -Kerro heti.
Rauhoittukaa. -Luana on upea, mutta aika etäinen.
Ämmä siis. -Mitä hän teki?
Kuvasimme tarinan.
Minun puhelimellani. -Sitten se on hyödytön.
Mitä jos hän tykkää siitä? -Aivan!
Tai kommentoi. -Se olisi upeaa.
Mitä jos hän jakaa sen? -Mitä jos heräisit?
Kippistetään.
Juodaan ennen kuin isken DJ:n.
Tykkäätkö? Nauti!
Hei. Voisitteko tulla mukaani? -Älä häiritse.
Anteeksi, mutta en puhu portugalia.
Kyllä puhutte. Voin toki selittää asian englanniksi.
Minäkään en puhu kovin hyvin.
Ei hätää. Voimme jutella espanjaksi.
Tuo osaa kaikkia kieliä. -Hetkinen.
Sinä offendeux minua, kun parler tuolla tavalla conmigo.
Oui.
Olen pahoillani.
Se oli ranskaa. Mitä oikein yritätte?
Nuo rannekkeet eivät kelpaa täällä, joten tulkaa mukaani.
Mitä oikein yrität sanoa? Väitätkö meitä valehtelijoiksi?
Kuulehan, hotelliherra… Pitäkää kiinni. Kuulehan nyt.
Kannattaa varoa. -Päästäkää irti.
Saata meidät rauhallisesti uloskäynnille.
Poistutaan tyylikkäästi, aivan kuin meitä saatettaisiin.
Otamme ensin tavaramme. -Ilman muuta.
Ette uskokaan, miten upea Luanan tämäniltainen karnevaaliasu on.
Pyörrytte, kun näette sen.
Samir.
Hei. Hei, Vivi.
Kuka täällä voisi auttaa luomaan karnevaaliasun?
Äiskä! Hän on taiteilija. Saat upean asun. -Voisinko jutella äidillesi?
Tapaat hänen äitinsä, Vivi. -Ei, häntä vain sanotaan Äiskäksi.
Äiskä.
Rouva Äiskä.
Haluan kustomoidun… -Tiedetään.
Onpa miellyttävä rouva.
Hinta on 350 realia. -Raha ei kasva puussa.
Minä en tarvitse. -Minä keksin jotain.
Käykö 300? -380.
370. -350, ota tai jätä.
Sovittu.
Oletko seonnut? -Typeryyden huippu.
Kuulkaa, rouva Äiskä. Tehtäisiinkö vaihtokaupat?
Hei kaikille!
Haluan antaa mahtavan vinkin kaikille, jotka viettävät karnevaalia Salvadorissa.
Rouva Äiskä!
Tämäkö se vaihtokauppa on? -Ei vielä.
Lisään tähän hänen yhteystietonsa. Soita Äiskälle. Hän tekee sinusta upean.
No niin, Äiskä. -Sanokaa jotain.
Rouva Äiskä!
Noin paljon uusia seuraajia! -Noin paljon iskettäviä!
Noin paljon samannäköistä väkeä. -Paljon väkeä, piste.
Tänään haluan loistaa kirkkaana!
Käytä sitten karismaasi, sillä Äiskälle maksoit ihan tyhjästä.
Ole hiljaa. Näytät upealta, Nina. -Tiedän.
Luana saa varoa. -Missä hän muuten on?
Tytöt, Freddy Nunes on tulossa! -Mennään katsomaan!
En voi uskoa tätä todeksi! Nipistäkää minua.
Olen aina halunnut kanssanne lavalle. -Katsokaa. Tuolla ihana Freddy on.
Tykkäätkö? Nauti!
Nyt intiimisti alas Lanteet…
Nyt kaikki tanssimaan!
Tää tyttö on niin fiksu
Hän käyttää mustaa vyötä Huomiota herättää
On Instassa tähti Jo tuhat tykkäystä
Hän postaa twerkkauskuvia Ethän sitä lopeta
Tykkäätkö? Nauti!
Nyt intiimisti alas Lanteet liikkumaan
Tykkäätkö? Alas! Tykkäätkö? Nauti!
Freddy on liekeissä! -Twerkataan!
Luana on tuolla! -Mitä?
Minähän käskin käyttää paljetteja.
Älä höpsi, Michelle. -Asusi on upea.
Luana on valovuosia edelläni. -Ja sokaisee meidät.
En ikinä yllä samaan. Ei minulla ole tuollaisia vaatteita.
Haluatko mennä sisälle? -Haluan. Lähdetään.
Eikä lähdetä. Täällä on mahtavaa.
Hups. Anteeksi.
Miten menee?
Seurataan poikia. Sisällä on parempi meno. -Paljon parempi.
Mennään. -Olet uskomaton, Michelle.
Vielä yksi, kiitos.
Etkö sinä ota, Mayra? -Alkoholi ei tee hyvää hengelle.
Et ole vielä henkimaailmassa. Ota yksi.
Anteeksi. -Minun lasistaniko?
Kiitos. -Vieläkö?
Kiitos.
Piti ottaa vain yksi. -Joko riittää?
Sinulle luultavasti. -Alkoholi ei vaikuta minuun.
Mitä neidit? -Hei!
Tunnetteko Gis de Oliveiran? Hänen ansiostaan pääsette VIP-alueelle.
Kiitos, olet ihana.
On vielä aikaista. Menkää te edeltä. Iso naislauma säikäyttää miehet.
Selvä. -Heippa!
Tiedätkö, missä täällä on vessa? -Tuolla.
Menen Gisin kanssa. Etsin teidät myöhemmin.
Hyvä on. -Mennään, Salvador.
En ehdi tänään. On töitä.
Mutta nähdään toiste. -Selvä.
Mennäänkö? -Pidin tosi paljon…
Sal, otatko drinkin? -En voi, olen töissä.
Olen VIP-alueella aivan ihanien ihmisten keskellä.
Seuranani on promoottoriystäväni…
Onpa upea merenneitoasu! Aivan ihana.
Hei, minähän tunnen sinut. Hän se on!
Hän on kuuluisa. -No jaa…
Mitä teitkään? -Olen julkaissut muutamia juttuja.
Olet se saliraivoaja! Otetaan kuva. -En ole.
Tee se meemi-ilmeesi. -En tiedä, mistä puhut.
Mitä täällä nauretaan? Kerro minullekin.
Kiitos, Freddy. -Eipä kestä. Mitä nuo piikittelivät?
Yksi juttu eksäni kanssa vain.
Olen Nina, hauska tavata. -Hauska tavata.
Eksä on mennyttä, joten unohda hänet ja keskity seuraavaan.
Freddy! Kuule, olet osa elämäni ääniraitaa.
Näytät aivan eksältäni. Olette kuin identtiset kaksoset.
Samat kasvot, sama upea kroppa. Ihan hullua.
Pussaa minua, jotta tunteeni selkiytyvät.
Anteeksi vain.
Meillä oli juttu kesken. -Niin oli meilläkin.
Olin juuri haastattelemassa Freddyä.
Mennään sivummalle. -Jutellaan pian, Freddy!
Mitä kaunotar? Oletko yksin?
Ei hukata aikaa. Kysyn pari kysymystä.
Jos vastaat oikein, saat suukon. -Selvä.
Mitä palloja huispauksessa käytetään? Harry Potterissa.
Missä? -Kaato, Ryhmy ja Sieppi.
Katoa.
Mistä olet kotoisin? -Minas Geraisista.
Sikäläiset miehet ovat upeita.
Hittolainen.
Mikä nopeus DeLoreanin pitää saavuttaa aikamatkustuksessa?
Eikö edes Paluu tulevaisuuteen ole tuttu?
Mistä sinä olet? -São Paulosta.
Sikäläiset miehet ovat upeita.
Hyvä kuva. -Tosi upea.
Kaksi olutta, kiitos. Juhlistamme Ninan parisuhteen päättymistä.
Ei, vaan sitä, että Nina on nyt sinkku.
Ja onnellisempi. -Hienoa.
Minusta tuntuu,
että yksin ollessa koko maailma on itseä vastaan.
Vai mitä?
Vaikka tuntuisi, että vastassa on koko maailma,
luulen, että täytyy vain jatkaa eteenpäin.
Ikään kuin purjehtia.
"Purjehtien maailmaa vastaan." Hyvät sanat lauluun.
Todellako? Taisin saada inspiraation. -Kyllä vain.
Tapahtuipa mitä vain, niin tärkeintä on, ettei pelkää.
Olla onnellinen.
Ole hyvä ja katoa.
Mitä sinä sekoilet? Kyselet outoja juttuja, joita kukaan ei tajua.
Kuuntele.
Miehen muskelin koko on käänteisesti suhteessa lukemisen määrään.
En edes kysele vaikeita asioita kuten elämän tarkoitusta.
Elämän tarkoitus on olla tuomitsematta ulkonäön perusteella. Todistan sen.
Keskity. Kysyn vaikean kysymyksen.
Paljonko on kaksi plus kaksi?
Neljä.
Kuulitko? Hän tiesi.
Mikä nimesi on? -Ronaldo.
Missä oikein olen? Olenko taivaassa? -Herätys. Bahia, Salvador, karnevaali.
Sillä lailla! Anna palaa!
Katsokaa Mayraa.
Hän on tanssilattian stara! -Hän on ystävämme.
Oletko kunnossa? Nouse ylös.
Alas, alas, alas!
Olen todella yllättynyt.
Meillä on paljon enemmän yhteistä kuin kuvittelin.
Niin on, vaikka tapasimme vasta.
Alas!
Rauhoitu nyt. Et ole mikään Beyoncé. Älkää kuvatko siinä.
Nina, tule tänne! -Mitä tapahtui?
Viina, kiisseli, alkoholi.
Mene auttamaan ystäviäsi.
Rikon kohta puhelimesi.
Saanko edes hyvästellä Freddyn? -Äkkiä sitten.
Mikä on ongelmana? -Anteeksi. Tulin hyvästelemään.
Tässä on agenttini Jorge.
Tässä on Nina. -Mukava tavata.
Nähdäänkö myöhemmin? Ystäväni tokenee kyllä pian. Hän…
Tänne se!
Miten niin et ehtinyt? Käyt vain kiinni ja pussaat.
Muistatteko, kun menimme uudenvuodenaattona uimaan yöllä?
Tietysti.
Mennään taas, jooko? -Kyllä!
Ei käy. Minulla on huomenna kuvaukset Freddyn ja vaikuttajien kanssa,
koska olen vaikuttaja.
Suostu nyt. Kohta olemme vanhoja. Muistellaan vähän menneitä.
Vai muistellaan menneitä? Ei tässä nelikymppisiä olla.
Kohta ollaan. -Jestas sentään.
Älkää vain sanoko,
että varastin tämän turhaan.
Missä…? Voi ei! Herätys!
Ylös nyt! Vivi, herää. Mayra! Auttakaa minua! Myöhästyn kuvauksista.
Kerätkää tavarat.
Terve!
Ettekö tunne minua?
Olenko iskenyt hänet joskus? -Ei voi olla totta.
Samir. -Jestas.
Miksi piilottelet tuota tylsän ulkokuoren alla?
Samir, auta meitä. Minun täytyy päästä äkkiä hotellille.
Vien teidät matkalla kuntosalille. -Voi ei. Ei kuntosalia.
Mennään sitten nopeasti! -Hetkinen. Nopeaa se ei ole.
Vauhtia, Samir!
Kiitos, Samir!
Muista mantra, Nina! -Kiitos, Clark Kent.
Kiitoksia. -Odota, Vivi.
Minä…
Tehtäisiinkö myöhemmin jotain yhdessä?
Minulla on kiire.
Olit aika tyly. Koska opit, ettei yksi asia sulje pois toista?
Mitä oikein höpiset? -Tuomitset ulkonäön perusteella.
Pussaisit edes ensin. -Mitä varten?
Suudelma voi paljastaa kaikenlaista.
En jaksa sinua.
Olenpa syvällinen tänään.
Jösses. Tällaistako rakastuminen on?
Tämä on tapahtuman pääpotretti. Iloa mukaan.
Joko? Mahtava kuva, tyypit.
Nyt juotavaa. -Odota. Minun pitää päästä kuvaan.
Missä viivyit? -Antaa olla. Kiitos.
Hei, Freddy. -Anteeksi. Hei, Nina.
Myöhästyin. Hotellini on aika kaukana.
Etkö majoitukaan täällä? -En.
Minulla ei ole miljoonaa seuraajaa.
Olet suloinen. No, nähdään myöhemmin.
Hei sitten.
Aivan.
Puhun hänelle ja palaan asiaan. Neidit, sain soiton Freddy Nunesin väeltä.
Mitä olet tehnyt? -Joudummeko lähtemään?
Nina tosiaan teki jotain. -Hän töppäilee aina.
Rauhoittukaa nyt.
Kyseessä on hyvä asia. -Onko?
Tästä päivästä alkaen te kaikki majoitutte tänne.
Herralle kiitos ja ylistys. -Nouse ylös, Michelle.
Anna minun kiittää ja ylistää. Nyt haetaan äkkiä kamat siitä läävästä.
Kiitos, Salvador. -Kuule
Haluaisin ehdottaa sinulle jotain. -Toki. Siitä vain.
Mitä jos esittelisin sinulle huomenna Salvadorin Salvadorin?
Olisi oikein kiva nähdä kaupunkia.
Voi luoja!
Katsokaa! Tämä on asunto eikä huone.
Kiitos, Luoja. Näin alennetut ylennetään.
Uskomatonta!
Huoneen paras puoli on itse huone!
Ihan mieletöntä. Haluan muuttaa tänne. -Mennään katsomaan makkaria.
Seuraajia tulee koko ajan lisää.
Ihan joka sekunti. Olen Instagramin kuningatar!
Minulla on homma hallussa.
Instan kuningatar!
Kuka on Instan kuningatar?
Luana… -Instagramin kuningatar!
Luana.
Hei. Tapaamme näköjään jatkuvasti nyt kun sinäkin majoituit tänne.
Ihanaa. Eikö olekin?
Freddy kutsui meidät.
Kovin avokätistä Freddyltä majoittaa teidät tänne.
Luana, oletteko sinä ja Freddy…?
Olen netissä yhtä vahvoilla kuin hänkin. Sellainen olisi typerää.
Sinulle siitä tosin voisi olla apua. -Niin.
Hän on kuuluisa ja komea. Ei siitä haittaakaan olisi.
Voisitko tykätä siitä?
Siitä yhteisvideostamme. Voisit tykätä tai kommentoida…
En ole edes nähnyt sitä. Emme ole ystäviä, joten en seuraa sinua.
Selvä.
Ystävistä puheen ollen, saanko antaa neuvon?
Tietysti. Ole hyvä. -Ystävät vievät sivuraiteille.
Mieti itse. Jos yksi ankkuri jarruttaa, kolme upottaa laivan taatusti.
Hashtag sanoinpa vain.
Hei sitten… -Nina.
Aivan.
Hei! Irti minusta! Ei saa!
Hän on Instagramin rahvasta!
Instagramin rahvasta!
Hyvää iltaa.
Nyt pidetään hauskaa!
Varokaa hiuksiani. Tule nyt, Vivi.
Taisin unohtaa korttini. -Etkä unohtanut. Tarkista vielä.
Tarkistin jo. Ei löydy.
Täytyy sitten mennä takaisin. -Mennään. Ei voi muutakaan.
Menkää te. Jään tänne. Se on työtäni.
Nyt on kyse jostain muusta kuin työstä. -Aivan, ammattimaisuudesta.
Ei, vaan itsekkyydestä. Vivi on aina hajamielinen.
Hän haahuilee ties mitä… -Michelle.
Puolustan sinua. Vivillä on kuitenkin ystäviä.
Mennään. Olemme ystäviäsi.
Kyse on asenteesta. -Niin, mutta minkä minä sille voin?
Hei, Freddy. -Hei, Nina.
Hei…
Jorge!
Freddy!
Hae sinä herra Ailton. Odotan tässä Ninan kanssa.
Mene nyt. -Kuule, Freddy. Taidan lähteä kämpille.
Väsyttää rankan päivän jälkeen.
Pyydän turvamiehiä viemään sinut. -Selvä. Koeta levätä.
Heippa, Nina. -Hei sitten, Jorge.
Freddy!
Voi ei, taas se sekopää. Tule tänne, Nina.
Ihanaa! Juuri tuosta karnevaalissa on kyse.
Minun vuoroni pussata.
Anteeksi kuinka? -En minä sitä tarkoita.
Tarkoitin omaa Freddyäni. Hän on…
Kulta! Tule tänne!
Tässä. Mitä sanot? Eivätkö he olekin samanlaisia?
Mene hänen viereensä. Katso nyt.
Nyökkäys tuonne, sitten tuonne. Kaksoset!
Bahian karnevaalin ihmekaksoset!
Me palattiin yhteen. -Niinkö? Mahtavaa, onnittelut.
Älä onnittele. Menetit tilaisuutesi suudella näitä huulia. Tule, kulta.
Olette ihana pari! -Hauskaa karnevaalia.
Hän on… -Ihan hullu.
Lähdetäänkö kämpilleni?
Tuletko?
Hän kai liukastui.
Ole kuin kotonasi.
Varovasti, ettet satuta itseäsi.
Saat olla täällä kuin kotonasi.
Tule.
Biisiäsi on ladattu ennätysmäärä. Viiden kärjessä maailmanlaajuisesti.
Ottaa päähän tällainen. -Anteeksi, se oli vahinko.
En minä sinulle ole vihainen vaan Insta-kuningattarelle.
Hän olisi voinut tulla kanssamme ja missata bileistä puoli tuntia.
Ninalle puoli tuntia voi olla pitkä aika. Katsokaa tätä.
Ei voi olla totta!
Hyvä on.
Annan hänelle anteeksi. Aikaa ei tosiaan pidä tuhlata.
Enkä aiokaan tuhlata sitä. -Mihin hän…?
Anteeksi vain. Muistatko minut?
Viisi vai kymmenen sekuntia?
Kolme. -Kaksi.
Missä ne valot ovat? Erikoistehosteet ja konfetti hiuksissani?
Tuo ei mennyt hyvin. -Ei niin. Tule.
Haluatko seuraa?
Seuraajamäärän kasvu on tehnyt sinulle ihmeitä. Paljonko heitä on?
502… 507 000.
Onneksi olkoon. -Kiitos.
Hiljaa hyvä tulee.
Oletko yksin? Siis ilman ystäviäsi.
Heillä menee hyvin. He ovat pitämässä hauskaa.
Hyvää iltaa.
Hei! Toivottavasti sinulla on kundisi kanssa -
yhtä hauskaa kuin meillä monen kundin.
Jäät paljosta paitsi!
Turha yrittää väittää, että pussasit muka vain yhtä.
Uskokaa huviksenne. Suudelma oli tänään surkea.
Eilen hän suuteli ihanasti.
Nyt hän oli kuin toinen ihminen. Ihan hirveää.
Olisiko jakautunut persoonallisuus? -Ehkä hän oli eilen kännissä. Tai nyt.
Unohda koko juttu. Pääasia, että tänään oli huippuhauskaa.
Harmi, ettei Nina ole täällä. -Hän nauttii upean Freddyn seurasta.
Fiksu tyttö. Niin saa seuraajia. -Totta.
Nina on täällä.
Homma kai eteni väärään suuntaan. Tai ei edennyt mihinkään.
Mutta kuva oli hitti. Nyt hänellä on 512 000 seuraajaa.
Hieno juttu.
Hei. -Hyvää huomenta.
Huomenta. -Oletko valmis?
Tänään svengataan yötä myöten. Odotatko innolla?
Todellakin. Pyysin tytötkin mukaan, mutta heitä ei näy.
Terve, Sal! Joko mennään? -Hei, Sal.
Kiitos tästä retkestä.
Chiliäkö? -Kyllä.
Kippis!
Hyvä, Salvador!
Anna palaa!
Pitää lähteä. Liikaa väkeä. -Ihan rauhassa, Mayra.
Mitä nyt? -Mayra ahdistuu väkijoukoissa.
Hän joutuu paniikkiin. -Ei tässä mitään. Käyn vain kävelyllä.
Minä tulen mukaan. -Lähetä viesti, jos tarvitsette jotain.
Antakaa tilaa, hän ei voi hyvin.
Täällä on väljempää.
Ja tuuleekin vähän. Se rauhoittaa.
Vanhakaupunki sijaitsee korkealla, lähellä satamaa.
Juuri tältä paikalta São Salvadorin kaupunki sai alkunsa.
Mene puhumaan hänelle. -Enkä. On ilmiselvää…
On ilmiselvää, ettei meillä ole mitään yhteistä.
Uskomatonta, että tuomitset ulkonäön…
Älkää jankatko tuota koko ajan. Asia ei ole niin. Kuulehan.
Aion todistaa, ettei meistä ole pariksi.
Eri maiden barokkiarkkitehtuuri… -Permiso, Entschuldigung, thank you.
Hei. -Vivi.
Hei. Mitä kuuluu?
Hyvää. Huispauksessa käytetyt pallot…
Kaato, Ryhmy ja Sieppi. Harry Potter on mahtava.
No, kaikkihan tuon verran tietää.
Kerrohan, mikä nopeus DeLoreanin pitää saavuttaa…
141 kilometriä tunnissa. Jenkkijärjestelmässä 88 mailia tunnissa.
Paluu tulevaisuuteen on klassikko. Kaikki ovat katsoneet sen.
Testataanpa kulissien takaisia tietojasi.
Mikä sukunimi Luke Skywalkerilla oli -
Tähtien sodan alkuperäisissä luonnoksissa?
Starkiller! Luke Starkiller.
Mutta miksi kyselet tällaisia?
Samir.
Mikä on elämän tarkoitus? -Elämän tarkoitusko?
No, sehän on 42.
Linnunradan… -…käsikirja liftareille!
Taisin löytää harvinaisimman pokémonin. -Mitä se tarkoittaa?
Että pääsemme seuraavalle tasolle.
Arvasin.
Tässä lasisi. -Kiitos. Tykkäsitkö?
Tosi paljon.
Onpa kuuma.
Upea näköala.
Eikö olekin kaunis?
Tuo on Baía de Todos os Santos -lahti.
Mitä tuolla on?
São Marcelon linnoitus.
Katso sitä. Oikeasti.
Hyvä on.
Hollantilaiset valtasivat linnoituksen vuodeksi,
mutta joutuivat lopulta pakenemaan bahialaisia.
Ai koska olette hurjaa väkeä? -Olemmepa hyvinkin.
Ronaldo.
Se olet sinä!
Paras lopettaa.
Freddyn takia. Anna anteeksi.
Päivä oli ihana. Oli mahtavaa tutustua Salvadorin Salvadoriin.
Mutta jätetään tämä tähän.
Selvä.
Esittelen sinulle sitten itseni jälkeen kaupungin tärkeimmän osan.
Mikä on tärkein osa sinun jälkeesi?
Usko.
Tule.
Luota minuun. Pidät siitä.
On etuoikeus syntyä tässä kaupungissa.
Minäkö? -Mene vain.
Mene.
Lapseni, pysy rauhallisena.
Usko kohtaloosi.
Luota elämän muutosvoimaan.
Sinulla on kaikki edellytykset loistaa.
Tarvitset vain rohkeutta olla aidosti oma itsesi.
UUSI JULKAISU
"Huomenna lounasbileet altaallani. Tule kavereidesi kanssa."
JAA EI - KYLLÄ
Nina, etkö julkaissutkaan eilistä kuvaamme?
En. Sillä ei saisi seuraajia.
Mitä?
-Älkää viitsikö. Kyse on työstäni.
Voin lähettää kuvan teille, ja te julkaisette sen.
Sitten käyn kommentoimassa ja tykkäämässä. Sopiiko?
On parasta, että pysyn vain hiljaa.
Sehän on kuva meistä. Ne ovat hienoja. -Kuule.
Minun pitää julkaista kuvia, jotka herättävät ihmisten kiinnostuksen.
Tarkoitus on saada tuhansittain tykkäyksiä ja kommentteja.
En pysty olemaan hiljaa. Kuulehan, arvon Insta-kuningatar.
Julkaise yhteiskuvamme, joka ei herätä kiinnostusta,
niin minä käyn kommentoimassa "#ikuisetystävät" miljoona kertaa.
Michelle… -Eihän häntä muu kiinnosta.
Vain tykkäysten määrä. -Tuo piikittely alkaa jo tympiä, Michelle.
Teen vain työtäni. Oletko vajaaälyinen?
Älä nyt. -Mitä?
Pidä kiinni. Toista sanasi. -Vajaaälyinen.
Kuulkaa nyt!
Raivoa vain, en minä sinua pelkää.
Tehän olette ystäviä.
Miksi edes tulimme tänne? -Insta-tilini ansiosta.
En kysynyt sitä. -Ääliö.
Vastauksesi kertoo kaiken.
En tajua. -Ja sanot minua ääliöksi.
Mitä muka tein? -Vieraasi tuli.
Anteeksi. Mitä kuuluu? -Hei, Nina.
Lähdenkin tästä. -Selvä. Hoida se juttu.
Hei sitten. -Soita, jos tulee jotain.
Tule juttelemaan. Tänne näin.
Kerrohan rehellisesti, mitä pidät Salvadorista.
Miten niin? -Pidätkö Salvadorista?
Siis… -Kaupungista.
Mitä luulit? -En mitään. Täällä on kaunista.
Olen täällä ensi kertaa, mutta tunnen kuuluvani tänne.
Salvador -
vetoaa minuun.
Salvador vetoaa kaikkiin.
Rakkauteni sinuun Kuin kevään loisto kukoistaa
Maailma vaik' ois meitä vastaan
Me yhdessä purjehditaan
Muistitko sen? -Et arvaakaan. Ne sanat…
Nyt tiedän. Mennään studiooni.
Esittelen sinut levy-yhtiöni pomolle Crisille.
Mennäänkö? -Joo.
Cris, tule käväisemään täällä.
Haluan esitellä sinulle hyvin erityisen henkilön.
Nina, Cris. Cris, Nina. -Hei.
Haluan saman tien kertoa sinulle uudesta, upeasta biisistäni.
Onko selvä? Kiitti. Tästä se lähtee.
Ei pääsyä.
Minä tässä. -Ketään ei päästetä.
Tulehan tänne.
Minua ei pitele mikään. Niin se vain on.
Michelle, minulla on tärkeää asiaa. Tule.
Tule nyt.
Michelle. Palautan hänet kohta. -On tämäkin.
Juomasi on varmaan jo lämmintä.
Pyydän sinulle uuden. Paljon kiitoksia.
Hänellä oli vain vettä. -Vai niin.
Kuule, Insta-tyttö.
Mene tekemään niitä Boomerangejasi ja jätä minut rauhaan.
Olet juonut liikaa. Hypit täällä sylistä toiseen.
Nytkö aiot ruveta kontrolloimaan ja arvostelemaan tekemisiäni?
Tosiaan, olin unohtaa. Sinähän voit tehdä niin,
koska sinä tämän kaiken maksat, Instagramin kuningatar.
Voit tehdä mitä vain.
Michelle, pyydän vain, että vähän rauhoittuisit.
Yritätkö nolata minut tai jotain?
Olet sinäkin olevinasi. Minäpä annan sinulle neuvon.
Painu hiiteen ja muista päivittää sijaintisi.
Michelle!
Tapoin ihmisen! -Se oli vahinko.
Freddy, mitä oikein tapahtui? -Ei tämä kovin vakava juttu ole.
Seurusteletteko? Oletko rakastunut? -Anteeksi kuinka?
Tähän Ninaan. -Niin tietysti. Nina on muusani.
Nina, miten teillä menee?
Tapasimme vasta, mutta meillä on todella ihanaa yhdessä.
Aivan. -Tuolla on Luana!
Luana, näitkö sinä tapahtumat? -Kerro katsojille, mitä näit.
Anteeksi, en voi sietää amatöörejä.
Olin paikalla. Ei tapahtunut yhtään mitään.
Ihan homoa touhua.
Jos se muija olisi lihavampi, jätkä olisi mennyttä.
Hei! Minulla on teille suuria uutisia.
Suorastaan suurenmoisia.
Hyvä luoja!
Mitä nyt? -810 000 seuraajaa!
Jatka, Salvador.
Freddy Nunes on kutsunut teidät tänä iltana -
nousemaan kanssaan karnevaalilavalle.
Hyvänen aika. Mitä ihmettä? Nämä tuotiin kai väärään huoneeseen.
Mitä nämä ovat? -Odottakaa.
Teen näistä Insta-tarinan.
Vilkaistaan vähän. -Minä haluan meikit.
Ihania. -Minun tyyliäni.
Somevaikuttaja Luana Di Sertanzo menetti useita yhteistyökumppaneitaan.
Se oli pelkkä kommentti. Homot ja läskit voi mustata maineen.
Käsititte ihan väärin.
En tarkoittanut mustaamisella mitään ihonväriin liittyvää.
Se olisi niin kuin juutalaispuheet. -Nämä loukkaavat ja rasistiset lausunnot…
Odottakaa! En lopettanut vielä.
Siis oikeasti, eiväthän juutalaiset ole edes mustia.
Asia on niin…
Kuulkaa, sovitaanko, että perutaan lähetys kokonaan?
Naiset eivät vain voi ryypätä kuten miehet.
Eikö meitä viedäkään lavan viereen?
Joudutte kävelemään tästä. Freddyn turvamiehet auttavat teitä.
Freddy on tänään Durval Lélysin lavalla. Pitäkää kiirettä.
Menoksi sitten.
Kolme, kaksi, yksi…
Hyvää uutta vuotta!
Mayra.
Ei hätää.
Olen tässä. Luota minuun.
Hukkasitko vanhempasi?
Anna käsi.
Pääsemme Durvalin lavalle, Mayrinha. Ajattele.
Tule. Ei mitään hätää.
Freddy. Tule, kamu.
Tytöt, tehkää jono. Tule, kamu.
Hei.
Joko mennään? -Jo.
Hei sitten, Salvador. Kiitos.
Mennään.
Älä päästä irti.
Mayra, älä päästä irti. -Odota hetki.
Nina!
Auta, Nina!
Michelle!
Nina!
Tytöt!
Täältä tulee karnevaalimestari.
Hän ravistaa rytmeillään koko maailmaa.
Tytöt!
Tässä ovat Freddy Nunes sekä Durvalino!
Tänne vain, veli hyvä.
Tännepäin.
Tule nyt. -Älä päästä irti!
Tule nyt, Mayra!
Missä olet, Nina? Tule tänne.
Anna palaa, Durval!
Erityistervehdys Ninalle! Upealle prinsessalle.
Ihanaa, että tulit!
Homofoobikko! Häivy täältä!
AHDASMIELINEN - SEKSISTI RASISTEJA EI SUVAITA
Häivy, senkin teeskentelijä!
906 TUHATTA
Mayra!
Iltaa. Anteeksi, mutta hukkasin ystäväni.
Katso ympärillesi. Kaikki ovat hukassa.
Minun on pakko löytää hänet. Hän on yksin.
Katso taas. Ei hän ole yksin. Ota ihan iisisti vain.
Pelko on kuin nurin kääntynyt usko.
Älä anna pelon enää hallita.
Meitä suojellaan.
Ole kiitollinen ja luota.
Hei, sinähän olet Freddy Nunesin heila.
Santos, otetaan kuva tytön kanssa.
Myöhemmin. Voisitteko nyt saattaa minut Durvalin lavalle?
Freddy.
Voin selittää.
Selitä ihmeessä.
Kuulkaa… -Hyvä on, minä selitän.
Satuit juuri näkemään,
miten homo tapahtumatuottaja kävi artistiin käsiksi.
Olet ironinen. -Jotta sinä voisit yhä olla pelkuri.
Voisimme jutella tästä, Jorge. -Mekö?
Minä pyydän. -Ketkä "me"?
Kyse on aina ollut vain sinusta. Urastasi ja faneistasi. Ei muusta.
Ja joskus, kun ehdit, pelehdit salaa tämän idiootin kanssa.
Mitä minun pitäisi tehdä?
Tulla kaapista, vai?
Niinkö?
Sekin riittäisi, että myönnät totuuden itsellesi.
Anteeksi. -Freddy.
Älä pyytele anteeksi.
Suo itsellesi onni.
Tee se.
Purjehdi. Eikö niin?
Ole rohkea.
Ajoitus on kehno,
mutta tarvitsen kipeäsi apuasi, jotta löydän ystäväni.
Ilman muuta.
Vivi, missä oikein olette?
En löydä teitä mistään ja olen jo tulossa hulluksi.
Michelle ei vastaa puhelimeen eikä Mayra viesteihini.
Missä te olette?
Ei ketään.
Mihin nyt, Nina-neiti?
Usko kohtaloosi. -Luota elämän muutosvoimaan.
Tarvitset vain rohkeutta -
olla aidosti oma itsesi.
Nina, etkö julkaissutkaan eilistä kuvaamme?
Eihän häntä muu kiinnosta. Vain tykkäysten määrä.
En päästä kädestäsi irti, vaikka mikä olisi.
Tavoitellessasi kaikkea haluamaasi saatat menettää sen, mitä eniten rakastat.
Tiedän, että tämä livevideoni on kestänyt jo todella kauan,
mutta en keksi enää muitakaan keinoja löytää ystäväni.
Julkaisin tarinoita, tägäsin heitä…
Marcão.
Oletko se sinä? Tiedätkö mitä, Marcão?
MARCAO LIITTYI
Olit oikeassa.
En olisi ymmärtänyt sinua.
CrossFit-tyttöystäväsi on varmasti paljon coolimpi -
ja myötätuntoisempi kuin minä.
OLEN SAMAA MIELTÄ
Älä myötäile siellä. Olit kusipää!
Michelle! Puhu minulle. Ole kiltti ja sano jotain.
Haistata vaikka pitkät, kunhan sanot jotain.
"Haista…" Ei tarvitse sentään noin tyly olla. Olen pahoillani.
Tiedän, että mokasin. Olin sokea.
Rakastan sinua. Mayra!
Siskokulta. Anna minulle anteeksi.
Anna anteeksi. Lupaan, etten enää koskaan päästä kädestäsi irti.
Vivi! Olette kaikki siellä mutta ette kommentoi mitään.
Sanokaa nyt jotain.
"Mikä on elämän tarkoitus?"
Mikä on elämän tarkoitus?
Tiedän vastauksen, Vivi.
Elämän tarkoitus on se,
että on teidänlaisianne ystäviä. Se on elämän tarkoitus.
Vastasinko oikein?
Et, mutta vastaus oli hyvä, joten hyväksyn sen.
Antakaa minulle anteeksi.
Totta kai. -Menköön tämän kerran.
Tämä on todellista elämää!
Hetki, teen yhden jutun.
Ei kai taas. -Taas se alkaa.
Onpa suloinen.
Sinun on pakko julkaista tuo.
1 MILJOONA SEURAAJAA
Luana.
He vihaavat minua. Toivovat kuolemaani.
Ketkä "he"?
Homot, mustat, ylipainoiset. Alkuperäiskansat varmaan myös.
Miksi sanoit ne asiat?
Minulla ei ollut yhtään ystävää, joka olisi neuvonut toisin.
Se on iso syy.
Kuvassa ovat kouluaikojen ystäväni.
Eikö ole ironista?
Missä he ovat nyt? Ota heihin yhteyttä. Lähetä viesti.
Ystävät ovat elämän tärkein asia.
Hyvä on. Yritän saada heihin yhteyden.
Mutta ensin… -Mitä sinä teet?
Poistatko profiilisi? Älä tee sitä.
Minun pitää ensin löytää itseni. Kiitos.
Olet hyvä vaikuttaja.
Näytät upealta. -Tuolla on Ronaldo.
Jestas. Onko heitä kaksi?
Hei, te kaksi! Voi taivas.
Okei, tämä.
Nyt hän suutelee toista. -Odota.
Tytöt, tässä on Ronaldo. Tuo toinen on väärennös.
Hei, tytöt. -Hei!
Väärennöskö? -Olisit voinut kertoa.
Hei! -Terve.
Mitä kuuluu? -Hei, Samir.
Tänään pääsemme yksityiskonserttiin.
Mahtavaa! -Mennään sitten.
Hei. -Hei.
Tämä rakkaustouhu ei ole yhtään hullumpaa.
Vivi, näytät todella -
erilaiselta.
Tuomitsetko nyt ulkonäön perusteella?
Tarkoitin vain, että näytät kauniilta. Olet kaunis.
Okei sitten.
Minä -
tempauduin vähän liian syvälle somemaailmaan, mutta…
Juuri siksi minä tartun aina toimeen. En julkaise tarinoita vaan elän niitä.
Ainoa filtteri, jota käytän, on vedensuodatin, sillä täällä Bahiassa…
Hyvää iltapäivää kaikille.
Kiitos, että tulitte.
Sanoin, että Nina on muusani.
Se pitää paikkansa. Hän on ihana, ja hänessä on upeaa energiaa.
Kiitos, Nina. Olen onnekas, kun tapasin sinut.
Ninan ansiosta ymmärsin, että rakkauteen vaaditaan rohkeutta.
Purjehtimista. Siispä seuraava kappale -
on omistettu sinulle…
Tee se.
…Jorge.
Tule tänne, hupsu.
Siitä vain, Jorge!
Tämä on sinulle.
Rakkauteni sinuun Kuin kevään loisto kukoistaa
Maailma vaik' ois meitä vastaan Me yhdessä purjehditaan
Rakkauteni sinuun Kuin kevään loisto kukoistaa
Maailma vaik' ois meitä vastaan Rakkautemme jatkuu vaan
Aikaa paljon hukkaan heitin Kun koetin selittää
Että rakkaani olet sinä
Mutta selittää ei muille voi sydäntään
Sulle kaiken näyttää voin Tiesin heti, kun sut näin
Ja kun ahdistaa Sen tiedät sanomattakin
Freddy on mahtava,
mutta karnevaali on kohta ohi, ja kuulen veden kutsun.
Me yhdessä
Meitä ei voi selittää Rakkaus on niin mystistä
Se yhteyttä on
Rakastan sinua. -Ja minä sinua aina.
Hullu.
Olette ihan mahtavia!
Olette minulle kaikki kaikessa. -Rakkaat!
Parhaat ystävät ikuisesti! -Rakastan teitä.
Kaikkien aikojen paras karnevaali! Olette ihania.
Me kaksi ja rakkautemme
Ei meitä mikään erota
LOPPU
Tekstitys: Heidi Mäki